钦定古今图书集成/明伦汇编/闺媛典/第279卷 > 皇清十二 > 王彩妻毛氏
## 钦定古今图书集成/明伦汇编/闺媛典/第279卷 > 皇清十二 > 王彩妻毛氏

按《广信府志》：“毛氏，上饶人，王彩妻。夫亡，氏年二十三，姑陈氏亦早寡，虑氏难守，令他适。氏抚其子，泣曰：‘夫死，义不独生，不忍者子幼耳’。” 遂偕姑同寝处。家贫，自啜粥糜而奉姑，不缺甘旨，画荻课子，寒暑无间。子建中，年十三为邑诸生，二十领乡荐，历官大理寺卿。